Kind sterf tydens pouseArgieffoto ŉ Kind is Donderdag by ŉ skool in Tembisa aan die Oos-Rand dood terwyl hy en sy maatjies gespeel het. “Volgens ons voorlopige verslag het die kind die beserings opgedoen terwyl hy saam met ander maatjies gespeel het,” het Phumla Sekhonyane, woordvoerder vir die departement van onderwys, gesê. Paramedici is na die Welomlambo Primary School ontbied en die Graad R-leerling is op die toneel dood verklaar. “Beamptes van die departement is na die skool ontbied om die nodige ondersteuning en berading aan die onderwysers en leerders te bied,” het Sekhonyane bygevoeg. Die kind se gesin sal ook berading ontvang.